Un govern progressista per al mandat 2023/2027 a Manises
17 de juny de 2023

Manises,17 de juny de 2023. El ple de l’Ajuntament de Manises celebrat hui, 17 de juny de 2023, a l’Auditori de Manises, ha conformat la nova corporació per al mandat 2023/2027.

Un acord d’última hora ha aconseguit investir al candidat de PSOE, Javier Mansilla com a alcalde de Manises durant els tres primers anys de la legislatura, legislatura que acabarà el cap al davant d’APM Compromís i alcalde fins ara, Jesús Borràs i Sanchis.

El pacte, que permet la continuació d’un govern d’esquerres i de progrés, compta amb el suport del regidor de Podem, Rafael Mercader que completa la majoria absoluta d’11 regidors a la qual s’aplega sumant els 5 regidors del PSOE i els 5 d’APM Compromís.

L'actual situació política que viu el país, la comunitat i el nostre municipi, fa més necessari que mai que en aquelles ciutats, com el cas de Manises, on els números el possibiliten, les forces progressistes s'unisquen per a garantir governs que, com el del Botànic, continuen ampliant la protecció social i els drets de les persones i fent d'aquesta terra un lloc millor per a viure. Hui, més que mai totes i tots els progressistes, conjuminen esforços per trobar punts d'enteniment i aparcar les diferències per a aconseguir acords estables que permeten continuar millorant la vida de la ciutadania amb una alcaldia progressista.